मां-बाप ने जगुआर की जगह BMW गिफ्ट में दी, तो युवक को आया गुस्सा और नदी में धकेल दी नई कार  
युवक ने अपनी नई कार में नदी में धकेली
मां-बाप ने जगुआर की जगह BMW गिफ्ट में दी थी
युवक ने गु्स्से में की थी यह हरकत
हरियाणा से एक बेहद ही चौंकाने वाली खबर सामने आई है. यहां एक युवक ने गुस्से में अपनी कार नदी में धकेल दी. हरियाणा के यमुनागर में शुक्रवार को एक युवक ने नाराज होकर अपनी बीएमडब्ल्यू कार नदी में धकेल दी. युवक ने यह कदम इसलिए उठाया, क्योंकि उसके माता-पिता ने उसे जगुआर की जगह बीएमडब्ल्यू कार उपहार में दी, जिससे वह नाराज हो गया. 
एक पुलिस अधिकारी ने कहा, "जब युवक अपनी बीएमडब्ल्यू कार को नदी में बहा रहा था तब उसने इसका वीडियो बनाया और इसे सोशल मीडिया पर डाल दिया."
कार नदी के बीच में जाकर बड़ी घासों के बीच में अटक गई. बाद में युवक स्थानीय गोताखोरों की मदद से कार को बाहर निकालता देखा गया. बता दें कि पुलिस ने इस घटना को लेकर एक मामला दर्ज किया है.